El 9 de maig de 2012 va guanyar el primer títol de la seva carrera en proclamar-se campió de l'Europa League a Bucarest. Va saltar al camp en el minut 89 per participar en la victòria del club matalasser per tres a zero contra l'Athletic de Bilbao. El 31 d'agost de 2012 es va proclamar campió de la Supercopa d'Europa en vèncer el Chelsea FC, campió de la Champions League, per quatre gols a un. El 10 març 2013 va jugar el partit número cent de la seva carrera en la derrota zero a un davant la Reial Societat corresponent a la vint-i-setena jornada de lliga. El 17 de maig es va proclamar campió de la Copa del Rei en vèncer a la final el Reial Madrid per dos gols a un.